|  |  |
| --- | --- |
| Tanspordiametinfo@transpordiamet.ee |  08.11.2023 nr 5-1/5/2022-16 |

**Koidu küla Koru kinnistu ja lähiala detailplaneeringu esitamine kooskõlastamiseks**

Esitame Teile „Planeerimisseaduse“ §133 lõike 1 alusel kooskõlastamiseks Koidu küla Koru kinnistu ja lähiala detailplaneeringu (koostaja K-Projekt AS, töö nr 17020), mille Saue Vallavalitsus algatas 16.02.2022 aasta korraldusega nr 169. Sama korraldusega jättis Saue Vallavalitsus detailplaneeringule keskkonnamõju strateegilise hindamise algatamata.

Detailplaneeringu koostamise eesmärgiks on jagada kinnistu viieks äri- ja/või tootmismaa, kolmeks transpordimaa ja kaheks maatulundusmaa sihtotstarbega krundiks ning määrata moodustatavatele äri- ja/või tootmismaa kruntidele ehitusõigus kuni 2-korruseliste ärihoonete ja/või päikesepargi ehitamiseks. Transpordimaa krunt moodustatakse juurdepääsu rajamiseks planeeritud alale. Põhjapoolsele maatulundusmaa krundile jäävad elektriliinid kaitsevööndiga ning lõunapoolsele krundile jääb Saue valla koostatava üldplaneeringu järgne rohekoridor ning haljasala- ja parkmetsamaa. Lisaks antakse detailplaneeringuga põhimõtteline lahendus planeeringuala haljastusele, heakorrale, juurdepääsule, parkimiskorraldusele ja tehnovõrkudega varustamisele.

Kinnistu piirneb põhjast 11421 Laagri-Hüüru kõrvalmaanteega. Idast külgneb osaliselt Koru pumbamajaga ning 11420 Saku-Laagri kõrvalmaanteega. Lõunast piirneb 11184 Alliku-Laagri kõrvalmaanteega. Läänest piirneb osaliselt kehtiva Koidu ja Koidu I (Koidu elamurajooniga) detailplaneeringuga, milles kavandati lisaks olemasolevale elamule täiendav võimalus 102 ühepereelamu rajamiseks ning metsastunud maatulundusmaa kinnistuga (Männiku 2). Loodest külgneb kinnistu Koidu veejaamaga. Edelast piirneb Koidu tee 36 detailplaneeringuga, milles kavandati kahe korteriga elamu ja kuni kahe abihoone ehitamist. Planeeritava maa-ala pindala on 12,27 ha.

Edastame K-Projekt AS koostatud detailplaneeringu materjalid kooskõlastamiseks.

Lugupidamisega

(allkirjastatud digitaalselt)

Aive Mikk

planeeringute spetsialist

Lisa: detailplaneeringu materjalid

Aive Mikk

+372 5270 869 aive.mikk@sauevald.ee